Kęstutis Kuzmickas

Kęstutis Kuzmickas (g. 1959 m. kovo 30 d. Kaune) – gydytojas psichoterapeutas, politikas.

 Biografija 

1976 m. baigė Kauno 1-ąją vidurinę mokyklą. 1982 m. baigė Kauno medicinos institutą ir įgijo gydytojo anesteziologo specialybę. Stažavo Rusijoje, Lenkijoje, Vokietijoje, Austrijoje, Vengrijoje, Anglijoje.

1982 m. Kauno akademinių klinikų gydytojas, nuo 1984 m. specializavosi psichiatrijos ir psichoterapijos srityse, klinikų Neurozių skyriaus gydytojas. 1994 m. įsteigė privatų K. Kuzmicko eriksoninės hipnozės centrą, kuriame iki išrinkimo į Seimą dirbo gydytoju psichoterapeutu, vadovu.

2000–2004 m. Seimo narys. 2003–2004 m. Europos Parlamento narys. 2005–2009 m. sveikatos apsaugos atašė LR misijoje prie Europos Bendrijų.https://www.15min.lt/m/id/aktualu/nusikaltimaiirnelaimes/sukciavimu-kaltintas-buves-sveikatos-atase-briuselyje-kestutis-kuzmickas-sulauke-senaties-59-457093

2000–2003 m. Kauno miesto savivaldybės tarybos narys. 2000 m. kovo – spalio mėn. Kauno miesto savivaldybės valdybos narys, Sveikatos ir jaunimo reikalų komiteto pirmininkas, nuo 2000 m. spalio mėn. Savivaldos ir ekonomikos komiteto narys.

Nuo 1998 m. Naujosios sąjungos (socialliberalų) narys, sąjungos Tarybos ir Prezidiumo narys.

Švedijos hipnozės asociacijos, Europos hipnozės asociacijos narys. Lietuvos psichiatrų asociacijos, Lietuvos psichoterapeutų asociacijos, Lietuvos hipnozės asociacijos narys. Paskelbė 20 mokslinių publikacijų. Skaitė paskaitas Kauno medicinos universitete.

Žmona Solveiga, dukterys Gustė, Simona, Jonė.

 Nuorodos 
 LRS nario tinklalapis (2000–2004);
 Kandidato į LRS narius tinklalapis  (2000).

 Šaltiniai 

Kategorija:Seimo nariai
Kategorija:Europos Parlamento nariai
Kategorija:Kauno politikai
Kategorija:Lietuvos psichoterapeutai
Kategorija:Lietuvos psichiatrai
Kategorija:Hipnoterapeutai